जयपुर। कस्टम विभाग के डिप्टी डायरेक्टर श्रीराम मीणा की हत्या पुलिस के सामने कई सवाल छोड़ गई है। जांच में जुटी पुलिस को किसी नजदीकी व्यक्ति पर शक है, जिसने साजिश रची। उसे इस बात का पता था कि श्रीराम घर पर अकेले होंगे क्योंकि उनकी पत्नी बेटियों के साथ पीहर गई है।
इसके अलावा वह मीणा का रिवॉल्वर व मोबाइल ले गया ताकि उनके संपर्को के बारे में जानकारी मिल सके। इन सूत्रों के आधार पर पुलिस मीणा से नजदीकियां रखने वाले लोगों का पता लगा रही है।
हालांकि मीणा के मकान में किसी के फिंगरप्रिंट तो नहीं मिले, लेकिन शव के पास पड़े तौलिए पर मौजूद खून के धब्बे हमलावरों के होने की जांच एसएफएल में कराई जाएगी। मौके के हालात को देखते हुए आला अधिकारी लूट की संभावना से भी इनकार कर रहे हैं। मोबाइल कॉल डिटेल के आधार पर यह पता चल सका है कि हत्या से पहले उनकी बेटी का एसएमएस आया था, जिसमें लिखा था पापा I LOVE YOU, जिसका उन्होंने जवाब भी दिया।
ये भी पढ़ें
hin_Deva hin_Deva hin_Deva hin_Deva